Ministru kabineta noteikumu projekta „Par Latvijas Republikas un Krievijas Federācijas deklarācijas par partnerību modernizācijai projektu”

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Deklarācijas par Valda Dombrovska vadītā Ministru kabineta iecerēto darbību Nacionālajai izaugsmei un vienotībai 4.12. punkts „veicināsim tādu divpusējo un reģionālo sadarbību, kas attīsta eksportu, veicina investīcijas un rada labvēlīgu vidi Latvijas turpmākai izaugsmei”; 11.30. punkts „turpināsim darbu pie starpvalstu līgumu tiesiskās bāzes pilnveidošanas, jaunu un esošu eksporta tirgu paplašināšanai”. |
| 2. | Pašreizējā situācija un problēmas | **ES – Krievijas Modernizācijas partnerība** tika uzsākta ES – Krievijas 25.Samita laikā 2010.gada 31.maijā. Latvija kā ES dalībvalsts ir atbalstījusi šo iniciatīvu. Ņemot vērā, ka Krievija jau ir noslēgusi deklarācijas par modernizācijas partnerību ar vairākām Eiropas Savienības (ES) dalībvalstīm, t.sk. Dāniju, Kipru, Slovēniju, Vāciju, Spāniju, Itāliju, Poliju, Beļģiju, Franciju, Somiju, Ungāriju, Slovākiju, Bulgāriju, Zviedriju, uzskatām, ka ir būtiski, ka arī Latvija paraksta ar Krieviju šādu deklarāciju. Plānots, ka Latvijas Republikas un Krievijas Federācijas deklarāciju par modernizācijas partnerību **parakstīs** Latvijas – Krievijas Starpvaldību komisijas (SVK) līdzpriekšsēdētāji, **Latvijas ekonomikas ministrs A.Kampars** un Krievijas transporta ministrs I.Ļevitins SVK V sēdes ietvaros **2011.gada 9.-10.jūnijā** Liepājā. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Šī Deklarācija **nav starptautisks līgums, nerada tiesības un saistības, ko regulē starptautiskās tiesības**Lai pilnvērtīgāk izmantotu ES – Krievijas Modernizācijas partnerības iniciatīvu Latvijas – Krievijas divpusējo ekonomisko attiecību padziļināšanai un paplašināšanai, pēc Latvijas Republikas un Krievijas Federācijas deklarācijas par modernizācijas partnerību noslēgšanas, puses izstrādās un parakstīs **Latvijas – Krievijas ekonomiskās sadarbības Rīcības programmu Eiropas Savienības un Krievijas iniciatīvas „Partnerība modernizācijai” ietvaros**. Tajā tiks iekļauti konkrēti pasākumi un nozīmētas par to izpildi atbildīgās amatpersonas.Par Latvijas – Krievijas ekonomiskās sadarbības Rīcības programmas izstrādi atbildīgā institūcija no Latvijas puses ir LR Ekonomikas ministrija.Latvijas – Krievijas ekonomiskās sadarbības Rīcības programmu Ekonomikas ministrija izstrādās sadarbībā ar Latvijas nozaru ministrijām, uzņēmēju nevalstiskajām organizācijām, saskaņos ar Krievijas pusi un iesniegs apstiprināšanai Latvijas – Krievijas SVK sēdē.LR Ekonomikas ministrija regulāri sagatavos un iesniegs apspriešanai Latvijas – Krievijas SVK ietvaros informāciju par augstāk minētās Rīcības programmas realizāciju un nepieciešamību to aktualizēt. |
| 5. | Projekta izstrādē iesaistītās institūcijas | Latvijas Republikas un Krievijas Federācijas deklarācijas par modernizācijas partnerību projektu š.g. 1.aprīlī iesniedza Krievijas Federācijas ārkārtējais un pilnvarotais vēstnieks Latvijā A.Vešņakovs tiekoties ar Latvijas ekonomikas ministru A.Kamparu.Projektu LR Ekonomikas ministrija saskaņoja ar LR nozaru ministrijām (Finanšu, Iekšlietu, Izglītības, Labklājības, Satiksmes, Tieslietu, Vides aizsardzības un reģionālās attīstības un Zemkopības ministrijām) ar 2011.gada 5.maija vēstuli Nr. 511-8-4605. Iekšlietu ministrijas priekšlikumi ņemti vērā, parējās ministrijas atbalstīja Deklarācijas projektu  bez iebildumiem un priekšlikumiem. Deklarācijas projekts tika saskaņots arī ar Ārlietu ministriju.Precizētais un saskaņotais ar Latvijas nozaru ministrijām (t.sk. Ārlietu ministriju) Deklarācijas projekts tika iesniegts Krievijas Federācijas ārkārtējam un pilnvarotajam vēstniekam Latvijā A.Vešņakovam tiekoties ar Latvijas ārlietu ministru Ģ.V.Kristovski 2011.gada 26.maijā. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība šādu vienošanos projektu izstrādē nav paredzēta. |
| 7. | Cita informācija | 2010.gadā Krievija pēc preču tirdzniecības apgrozījuma bija 2. lielākais Latvijas tirdzniecības partneris. Preču eksports ar Krieviju sasniedza 716,9 milj. USD (par 59,1% vairāk nekā 2009.gadā), savukārt preču imports 858,9 milj. USD (par 19,4% vairāk nekā 2009.gadā).  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Latvijas Republikas un Krievijas Federācijas deklarācija par modernizācijas partnerību nav pretrunā ar 1994. gadā noslēgto ES un Krievijas Partnerattiecību un sadarbības līgumu.Latvijas Republikas un Krievijas Federācijas deklarācija par modernizācijas partnerību izstrādāta pamatojoties uz ES – Krievijas Modernizācijas partnerības iniciatīvu.  |
| 2. | Citas starptautiskās saistības | Nav |
| 3. | Cita informācija | Latvijas Republikas un Krievijas Federācijas deklarācija par modernizācijas partnerību nav starptautisks līgums, nerada tiesības un saistības, ko regulē starptautiskās tiesības.Latvijas Republikas un Krievijas Federācijas deklarācija par modernizācijas partnerību izstrādāta, ņemot vērā 2006.gada 13.oktobrī Maskavā parakstīto Latvijas Republikas valdības un Krievijas Federācijas valdības vienošanos par ekonomisko sadarbību un 2006.gada 13.oktobrī Maskavā parakstīto Latvijas Republikas valdības un Krievijas Federācijas valdības vienošanos par Latvijas – Krievijas starpvaldību komisijas izveidošanu ekonomiskās, zinātniski-tehniskās, humanitārās un kultūras sadarbības jomās. |

|  |
| --- |
| 1.tabula Tiesību akta projekta atbilstība ES tiesību aktiem |
| Latvijas Republikas un Krievijas Federācijas deklarācija par modernizācijas partnerību nav pretrunā ar 1994. gadā noslēgto ES un Krievijas Partnerattiecību un sadarbības līgumu.Latvijas Republikas un Krievijas Federācijas deklarācija par modernizācijas partnerību pamatojas uz ES – Krievijas Modernizācijas partnerības iniciatīvu. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Nav attiecināms |

Anotācijas II, III, IV, VI, VII sadaļa – nav attiecināms.

Ekonomikas ministrs A. Kampars

Vīza: Valsts sekretārs J. Pūce

06.06.2011. 12:37

729

K.Koroļova

67013221, Ksenija.Korolova@em.gov.lv